
D  U  A  N  A  G. 

AiR  FoNN : — "An  Gille  duhh  cha  treig  mi.' 

0 !  seinnidh  mi  mo  dhuanag ; 
Seinneam,  seinneam  suas  i : 
Seinnidh  mi  do'n  ghruagaich 
'G  am  bheil  an  gluasad  farasda. 

'S  moch  a  rinn  mi  èiridh 

'S  a'  mhaduinn  chùbhraidh,  chèitein ; 

Gathan  cihin  na  grèine 

'Lasadh  speur  's  a'  chamhanaich. 

A'  ghrian  cho  tlàth,  's  cho  òirdhearc, 
'Soillse  àrd  nam  mòr-bheann ; 
Smùid  thar  dhealt  nan  lòintean, 
'S  an  drùchd  'n  a  lòd  air  mheanganan. 

Sud  e  air  an  stìichd  ud 
An  coileach  dubh  a'  dùrdail; 
So  i  'Chuthag  shunudach, 
'Sùrd  aic  air  a  caismeachd. 

Feuch  an  uiseag  bhòidheach 
Ag  èiridh  as  a'  mhòintich, 
'S  ag  itealaich  le  sòlas 
Oa  ceann  a  còsaig  fholaicht  ♦ 


Tha  seillein  beag  na  Bealtuinn 
'Dol  seacbad  oirun  'us  srann  aig', 
A  tbrusadh  a  mhil  shamhraidh; 
'S  cha  chuir  an  geambradb  ainnis  air. 

O'n  thuit  dbomh  bbi  's  a'  cbòisridh 
Seinneam  leis  a'  Cbeòlraidb — 
Seinneam  duan  do'n  òigb-gbil 
Oii  sunndachj  deònacb,  caithreamacb. 

'Se  smuainteachadb  mu'n  mhaighdinn 
A's  àbhaist  dhomb  gacb  oidhche — 
-A'  cuimbneacbadb  do  chaoimbneis 
^S  e  Gbuna  an  raoir  'am  cbaitbris  mi. 

Tba  d'anail  leam  na's  cùbbraidh, 
'N  uair  labhras  tu  gu  ciìiin  rium, 
N'am  barracb  òg  a'  brìicbdadh 
'Mach,  le  tùis  na  meala  dheth. 

Acb  cia  mar  ni  mi  luaidb 

Air  na  b-uile  dreacb  'us  bua'idh  ort, — 

Do  nàdur  geanmuidh,  stuama, 

'Gu  soitheamb,  suairce,  ceanalta. 

Cinnteach  tba  e  'n  dcàn  domb 
An  gaol  a  thug  mi  mbàin  dbuit, 
Nach  deab\icb  e  gu  bràtb  rium 
iGrus  am  fàg  an  anail  mi. 

"•'0 !  sonas  agus  àgh  ort 
Ri  fad  do  rè,  's  do  làitbcan  ; 
'S  am  freasdal,  anns  gacb  àite, 
Xte  'ghràsan,  a  bbi  maille  riut. 


ORAN. 

AtR  PoNN: — "Gu  mo  slan  gu-n  robh  'mfiuran 
'Chaidh  a  null  uainn  thar  saile." 

Ni  ini  òran  le  dùrachd, 

0  hi  na  hi  ù  o, 

Do  rìghinn  a'  chùil  duibh, 

'S  grinue  sùgradh  'us  mànran. 

Slàn  iomradh  gu  d'  ionnsuidh, 
'S  tu  'chuireadh  gu  sunnd  mi, 
'N  uair  a  chithinn  do  shùil  ghorm 
A'  tionndadh  gu  blàth  rium. 

Sùil  ghòrm  a's  tlàth  sealladh, 
Lìonta,  ciùin  fod'  chaol  mhalaidh; 
Gruaidh  mar  ròs  dearg  'n  a  earradh, 
Beul  tana,  fiamh-ghàir  air. 

Beul  tana,  glan,  mìnealt'— 
Deud  shnaighte,  ro  dhìonach, 
Bu  cheanalta  brìodal, 
'S  o'n  sìobhalta  fàilte. 

B'  fhàilte  's  d'  fhuran  a  b*  fhiii  leam, 
'Tighinn  o'n  anail  a's  cùbhraidli 
Na  barrach  a*  brùchdadh 
Air  ìir  dhos  a'  Mhàighe. 

Gu  bheil  suaìrceas  le  ceanal 
Ann  an  gluasad  na  h-aiunir, 
Tha  0  'bonnaibh  gu  'ceannaidh 
Gun  ainneamh,  guii  f  hàilinn. 

Leam  bu  taitneach  'bhi  ^stigradh, 
'S  'g  ad  theannadh  gu  dlùth  rium, 
'S  mo  làmh  bhi  gu  cùirteil 
A  uunn  fo  d*  Ghùl  f  àinea(^» 

Leat  mo  dbhrachd  's  mo  bheannachd, 
Bi'dh  mo  rìin  ort  ri  m'  mhaireann, 
Chaoidh  cha  trèig  mi  mo  ghealladh 
Gu3  au  dealaich  am  bàs  sinn. 


ORAN. 
AlR  FoNN : — "0  nighean  donn  nan  gahhar." 

Ged  a  tha  mi  'n  nochd  's  a'  chòisridh 
Maille  ri  fleasgaichean  bòsdail, 
'S  nionagan  cho  riomhach,  spòrsail, 
Le  sìoda  's  le  sròl  a'  danns'. 

Nìonagan  cho  rìomhach,  stràiceil, 
'S  beag  a  chuir  mi  dh'  ùigh  'n  an  àbhachd, 
'S  mòr  gu-m  b'  annsa  leam  'bhi  'mànran 
Riut,  a  ghràidh,  air  sgàth  an  tùim. 

'S  mòr  gu-m  b'  annsa  leam  'bhi  'sùgradh 
Leis  an  nìonaig  chaom-ghil,  chùil-duibh, 
Anns  an  doire  'n  goir  au  smìidan, — 
Eun  an  stùic  air  ùrlar  gUnn. 

Chi  mi  pailteas  deoch  'ga  taomadh, — 
Fìon,  'us  braundaidh,  's  brigh  a'  chaochain 
B'  annsa  leamsa  uisg'  an  aonaich 
0  d'  làimh  chaoimh,  aig  taobh  an  uillt. 

'S  ann  a  bhòdhras  iad  le  'n  ceòl  mi, — 
Piob,  'us  fi'dhleireachd,  'us  bòilich ; 
'S  mòr  bu  bhiune  leam  do  chòmhradh, 
'S  d'  òrana  'bu  mhòdhar  fuinn. 

'S  ann  leam  fhèin  bu  bhinne  'chòisridh 
Anns  a'  mhaduinn  Chèitin,  cheòthar, — 
Uiseagan  os  ceann  nan  lòintean, 
Smeòraichean  air  meòir  's  a'  choill. 


Crodh  a'  nuallanaich  's  a'  geumnaich, 
Laoigh  a'  riodais,  'us  a'  leumnaich, — 
Buachaillean  a'  ruaig  a'  chèile, 
A'  cumail  au  treud  ud  cruinn. 

Sud  e  'n  ceòl  a's  binne  'chualas, 
Luinneag  fòil  aig  bannal  ghruagach, 
Aig  iomain  a'  chruidh  laoigh  do  'n  bhuaile,- 
Cuach,  'us  buarach  air  an  druim. 

Mo  leannan  fhèìn  'n  an  teis-meadhoin, 
'Seinn  an  òrain  cheòl-mhoir,  mhdis, — 
Anail  chìibhraidh,  deud  a's  gile, 
Anns  a*  bheul  a's  grinne  ponc. 

Lasadh  mo  chridhe  le  gràdli  dhuit 
'N  uair  a  nochdadh  tu  air  fàireadh; 
'S  tu  cho  geal  ri  cobhar  sàile 
Tighin  gu  tràigh  air  bhàrr  na  tuinn- 

Ged  a  thug  mi  rè  a'  gheamhraidh 
Air  na  sràidean  anns  a'  Ghalltachd, 
Bi'dh  mi  'triall  'an  tùs  an  t-shamhraidh 
'Shealltuinn  m'  annsachd  anns  na  glinn. 

Thèid  mi  'shealltuinn  air  an  ainnir 
'N  uair  a  thriallas  uainn  an  t-earrach, 
Leam  bu  taitneach  suidhe  mar  riut, 
Mo  làmh  tharad,  's  mi  ruit  teann. 

Leam  bu  taitneach  suidhe  làmh  riut 
Ann  am  bhreacan  air  an  àiridh, 
Ag  èisdeachd  ri  d'  chòmhradh  màlda, 
Bhiodh  mo  làmh  fo  'd  leadan  donn. 

CUMHA. 

AiR  FoNN : — "0!  'ò'  toil  lcam  mo  nionag' 

Thàinig  sgeula  mo  chruadail 
Gu-n  do  chuir  iad  's  au  uaigh  thu, 
'S  goirt  mo  chridhe  bho  'n  chuala, 
Ged  nach  d*  fhuasgail  mo  dheòir. 

Tha  do  leaba  lom,  fuarraidh, 
'S  trom  do  chodal,  'sro  bhuan  e; 
(^haoidh  cha-n  èisd  thu  ri  m'  luaidh-sa^ 
'S  cha  ghluais  thu  ri  m'  cheòl. 

Bha  do  ghhiasad  gun  eucòir, 
Gun  uireasbhuidh  cèiUe, 
Leam  bu  taitneach  'bhi  'g  (Jisdeachd 
Ri  sèisde  do  bheòil. 

Tha  do  bheul  a  nis  dùinte, 
Cha-n  'eil  lèirsinn  'n  ad  shùilibh, — ■- 
'S  fuar  an  cridhe  'bha  mùirneach^ 
Anns  an  ùir,  's  e  gun  deò. 

Mar  bhuannaich  am  bàs  thu 
Seacli  na  gillsean  'tha  làthair, 
Cinnidh  feanntag  's  a'  ghàradh, 
'N  uair  thig  fàilinu  's  an  ròs. 

Sud  an  ròs  a  bha  cùbhraidh 
Air  geug  nan  dos  ùrail, 
B'  òg  's  a'  mhaduinn  e  'brhchdadh : 
Sheachd  'us  shùigh  e  trà-nòin. 

Chuir  thu  mise  gu  smaointinu, 

Nach  innis  mi  'dhaoine; 

'S  mairg  'chuir  ìiigh  anns  an  t-saoghal, — ■- 

"S  iomadh  caochladh  'teachd  oirun. 

Ged  tha  eàìrdean  gii  deurach, 
'S  faoin  an  cumha  leam  fòin  e, 
'Tht'^id  gu  cuirni  'us  cùirt  èibhneìa 
'Giùlau  t'ididh  a'  bhròin. 

Ged  tha  m'  èideadh  gun  mhùthadh, 
'S  mi  gun  deur  air  mo  shìiilibh, 
Gus  an  cuir  iad  's  an  ùir  mi 
Bi'dh  mi  'd  ionndrainn  ri  m'  bheò. 

Chionn  bu  toil  leam  an  nìonag, — • 
Bu  ro-thoil  leam  an  nìonag : 
Mo  sgeul  dubhach  'g  a  innseadh 
Thu  bhi  'd  shìneadh  fo  'n  fhòid. 


DO   LEANAMH. 

Dean  cadalan  sàmhach  a  chuilein  mo  riiin, 

Dean  cadalan  sàmhach  a  ohagair  's  a  ruin. 

Cò  nach  tugadh  a  ghràdh  dhuit, 

'S  gur  àillidh  do  ghnùis? 

Dean  cadal  a  phàisdein 

Gu  samhach,  sòimh,  ciùin, — 

Gu-n  robh  sonas  'us  àgh  leat 

Gu  bràth  auns  gach  cùis. 

Do  shùil  lìonta  ghorm,  mheallach 

'S  tìkih.  'sheallas  gach  uair, 

Nis  air  dìinadh  'an  cadal 

Fo  d'  mhalaidh  gun  ghruaim ; 

D'  aghaidh  fhlaitheasach,  shìobhalV 

A's  mìnealta  snuadh, 

Gun  àrdan,  gun  mhìrun, 

Air  sineadh  'an  suain. 

Ge  be  'sheallas  gu  faoilidh 
Air  d'aogas  gun  smViXi 

Cha-n  fhaic  e  ach  caombachd 
Gu  naomhail  'ad  ghnùis ; 
Gur  a  cùbhraidh'  leam  d'anail 
N'  am  barrach  's  a'  bhrùchd : 
'S  e  'neòinein  do  shamhladh 
Maduinn  shamhraidh  fo  dhrùchd. 

Chuir  am  freasdal  gu  bàigheil 
Gach  àgh  air  do  shnuagh: 
0 !  gu-n  tugadh  e  'd  nàdur 
Co-f hàs  leis  'am  buaidh : 
Gu-m  fàs  thu  gu  banail 
Ciùin,  ceanalta,  suairc', — 
'Tabhairt  aoibhneis  do  d'  mhàthair 
An  dèigh  d'àrach  a  suas. 

0!  guidheam,  a  leinibh, 

Bhuit  'an  deireadh  mo  dhàin, 

Am  freasdal  bhi  'd  stiùradh 

Le  'chhram  gach  \h, 

Gus  an  tàmh  thu  gu  sàbhailt' 

'An  cala  nan  gràs, 

'S  do  chàirdeau  'g  ad  chòmhlach' 

Le  deòthas,  'us  f  àilt'. 


DO'N  CHUTHAIG. 

Failt'  ort  fèin,  a  Chuthag  ghorm, 
Le  d'  òran  ceòlmhor,  milis ; 
'S  e  seirm  do  bheòil  's  a'  chèitein  òg 
A  thogadh  bròn  o  m'  chridhe. 

'S  ro  bhinn  leam  d'  fhuaim  's  a'  mhaduinn  chèit' 

'S  tu  air  bàrr  gèig  's  an  innis, 

No  'm  feasgar  ciùin  aig  bun  nan  stìichd 

'N  uair  bhiodh  an  drùchd  a'  sileadh. 

0 !  innis  c'  àit'  an  robh  do  thriall 

'N  uair  bha  na  siantan  fionnuar ; 

N'  an  robh  thu  tosd  guu  chàil,  gun  toirt, 

'An  còs  a'  chnuic  fo  dhubhar  ? 

'S  mòr  m'  fharmad  riut,  a  Chuathag  chaomh, 
Cha  dean  thu  bròn  'nad  shiubhal; 
Chionn  tha  do  dhoire  daonnan  gorm,  > 

'S  do  chridhe  daonuan  subhach. 

Ged  theicheas  tu  roimh'n  fhuachd  air  àm 
Gu-m  faic  do  ghleann  thu  rithis; 
Ach  'n  uair  bheir  mise  ris  mo  chùl 
Cha  bhi  mo  dhùil  ri  tilleadh. 

'S  truagh  nach  b'  urrainn  domh  leat  triall 
Air  astar  sgèith'  'n  ar  dithis, — 
Le  caismeachd  bhinn  'toirt  fios  gach  àm 
'N  uair  bhiodh  an  Samhradh  'tighin. 


ORAN. 

AiR  FoNN : — "Fli/,  let  us  all  to  the  bridal." 

Dìreadh  's  a  tearnadh  nam  bealaichean, 
Horo  's  aigeannach  mi, — 
Ged  rachadh  an  saoghal  gu  gearan 
Cha  leig  mise  smal  air  mo  chrldh'. 

Aig  imeachd  gun  solus,  gun  soillse, 
Fo  dhubhar  nan  coilltean  leam  fèin, 
Cha-n  fhaic  mi  le  doirche  na  h-oidhche 
Ach  dealan  a'  sitheadh  troimh  'n  speur, 

Cluinnidh  mi  'n  fhairge  ri  borbhan, 
'Co-fhreagairt  ri  torman  nan  dos, 
Cluinnidli  mi  braoilich  nan  aimhnean, 
Co-fhreagairt  ri  raoicich  nau  eas. 

'N  uaìr  dh'  fhosglas  dorus  nan  speuran 
'S  a  bhoillsgcas  an  dealan  o  'n  iar 
Chi  nii  na  ncòil  dhubha  'taomadh, 
'Us  saoghal  fo  thaosgadh  nau  sian 

Feuch  a  nis  beithir  na  beucaich 

A'  srachdadh  nan  speuran  le  fuaim, 

'S  ann  shaoil  leam  'n  uair  chuala  mi  'n  riasladh 

Gu-n  tuiteadh  an  iarmailt  a  nuas. 

Ged  is  uamhasach  dhomhsa  'bhi  'gimeachd, 
'N  am  aonar  gun  ghealach,  gun  ghrian, 
Tha  m'  aigne  gun  chùram,  gun  eagal, 
'S  mo  chridhe  gun  teagamh,  gun  fhiamh. 

D'  è  'chuireadh  fìamh  orm  's  a'  chunnart — 
Nach  'eil  mi  'an  cuideachd  mo  Dhè? 
Le  cridhe  nach  meataich  fo  àmhghar, 
'S  gun  ghamhlas  do  neach  'tha  fo  'n  ghrèin. 

Ach  chi  mi  sok)S  gun  hiasgan 
Aig  ìochdar  a'  chruachain  ud  thall, 
Dreòis  na  cèir'  ann  an  uinneig, 
'S  e  'dearsadh  mar  rionnaig  a  th'  ann. 

O'n  fhuair  mi  reul-iùìl  air  an  rathad, 
'S  mi  cinnteach  gu-n  d'  amais  mi  gleann, 
Thèid  mi  le  sunnd  thar  a'  chaislein, 
Ged  tha  mi  car  airsnealaoh,  fann. 

Ruigidh  mi  dorus  mo  charaid, 
Gun  chùram,  gun  fharral,  gun  sprochd; 
Bi'dh  esan  le  ioghnadh  a'  farraid, 
"D'  è  'chuir  an  rathad  thu  'n  nochd.? 

"  Ciod  è  'chuir  thu  naìl  thar  a'  chreachainn 
Gun  uiread  'us  breacan  g'  ad  dliìon  ? 
Gach  dìiil  anns  na  speuran  'an  aimhreit, 
'S  mòr  m'  eagal  gu-u  d'  chaill  thu  do  chiall." 


15 


Freagraìdh  mise  le  spraichd  e, 

('iod  è  sin  an  fharraid  'thaort? 

Thoir  a  nall  fear  a  lcasachadh  clèibhe, — 

Cha-n  fhaigh  thu  mo  sgeul  uam  gun  deoch. 

'Sunndach  a  thèid  mi  do  'n  leabaidh, 
'S  a  gheihh  mi  mo  chadal  le  suain ; 
Moch-thrà  'n  àm  diridh  's  a'  mhaduinn 
Cha-n  fhaic  iad  mo  mhala  fo  ghruaim. 


ORAN. 

AiR  Fonn:— "Co^Yfo  Chragaidh" 

'Nis  0  'n  chaidh  an  sgoth  'n  a  h-uidheam 
Suidheam  air  a  h-ùrlar ; 
Cuiribh  òigfhear  seòlta,  sgairteil, 
Do  Chloinn-Airt  g'  a  stiìiradh ; 
Nall  am  botal,  lìon  au  copan, 
Olamaid  le  dùrachd, 
Deoch-sh\inte  gach  creutair  bochd 
'Tha  'n  diugh  fo  sprochd  's  an  dùthaich.. 

Siùdaibh  'iUean,  càiribh  rithe, 
Bithibh  cridheil,  sunndach, 
Thugaibh  làmh  gu  h-ealamh,  dàn* 
Air  cur  an  àird'  a  siìiil  rithe : 
Na  biodh  cùram  oirbh,  no  eagal, 
Seasamaid  ar  cùrsa; 
Piuigidh  sinn  gu  cala  sàbhailt', 
Ged  is  dàn'  au  ionnsuidh. 

Chaidh  sinn  seachad  air  a  "Ghràtair^'" 
Ged  a  b'  àrd  a  bhùirich— 
Ged  a  bha  "Bun-dubh"  cho  gàbhaidh 
Ràinig  sinn  a  nunn  air; 

'Dol  seachad  "Soi,"  'Righ  bu  mhòr 
An  crònan  'bh'  aig  na  sùithein, 
'S  e  mo  ghràdh  an  stiùradh  grinn, 
Nach  leigeadh  miU  g'  ar  n-ionnsuidh. 

Nuun  do  Mhuile,  nunn  do  Mhuile, 

Nunn  do  Mhuile  thèid  i, — 

Nunn  do  Mhuile  air  bàrr  tuinne 

Ged  robh  'mhuir  a'  beucaich. 

'S  mi  'tha  sunndach  air  a  h-ùrlar, 

Air  bàrr  sùigh  ag  èiridh, — 

Mo  ghràdh  an  iùbhrach  làidir,  dhùbailt', 

'S  na  fir  lùthmhor,  ghleusda. 


ORAN. 

AiR  FoNN: — "My  love  is  like  a  red,  red  Bose." 

A  ghlinn  ud  shìos,  a  ghlinn  ud  shìos, 
Gur  trom  an  diugh  mo  shùil, 
'Dearcadh  air  do  lagain  àigh 
Mar  b'  àbhaist  doibh  'o  thùs. 

Tha  do  choilltean  fathasd  dosrach,  àrd, 
'S  gach  sìthein  àillidh,  uain' ; 
'Us  fuaim  an  lùb-uiUt  nuas  o  d'  fhrìth' 
'N  a  shuain-cheòl  sìth  'am  chluais. 

Tha  'n  sprèidh  ag  ionaltradh  air  do  mhàgh, — 

Na  caoraich  air  an  raon ; 

Tha  'churra  'g  iasgach  air  do  thràigh, 

'S  an  fhaoilean  air  a'  chaol. 

Tha  guth  na  cuthaig  air  do  stìichd, 
An  smùdan  air  do  ghèig, — 
Os  ceann  do  lòn  tha  'n  uiseag  ghrinn 
Ri  ceileir  binn  's  an  speur. 

Tha  suaimhneas  anns  gach  luibh  fo  bhlàth, — 
Bàigh  air  gach  creig  'us  cluain, 
'Toirt  'am  chuimhne  mar  a  bha 

Na  làitheau  'thàrladh  uaiun. 

• 

Fuaim  do  chaochain,  fead  na  gaoith', 
'Us  lua-sgan  àrd  nau  geug, 
'G  ath-nuadhachadh  le  còmhradh  tlàth 
Nan  làithean  àigh  a  thrèig. 

Ach  chi  mi  d'fhàrdaich  air  dol  sìos, 
'N  an  làraich',  fhalamh,  fhuar; 
Cha-n  fhaic  fear-siubhail  far  an  stùichd 
Na  smùidean  'g  èiridh  suas. 

Do  ghàradh  fiadhaich  'fàs  gun  dreach, 
Gun  neach  g'  a  chur  air  seòl, 
Le  fliodh  'us  foghnaiu  ann  a'  fàs, 
'S  an  fheanntag  'n  àite  'n  ròis. 

0 !  c'àit'  am  bheil  gach  caraid  gaoil 
'Bu  chaomh  leam  air  do  learg? 
A  chuireadh  fàiltean  orm  a'  teachd, 
'Us  beannachd  leam  a'  falbh. 

Tha  'chuid  a's  mò  dhiubh  anns  an  ùir, 
'S  an  t-iarmad  fada  bh'uainn, 
Dh'  fhàg  mis'  am  aonaran  an  so, 
'N  am  choigreach  nochdta,  truagh. 

'N  am  choigreach  nochdta,  truagh,  gun  taic'', 

'S  an  aiceid  ann  am  chliabh, — 

'N  aiceid  chlaoidhteach  sin  nach  caisg 

'G  àm  shlaid  a  chum  mo  chrich'. 

'G  am  shlaid  a  chum  mo  chrìch  le  bròn, 
Ach  thugam  glòir  do  'n  Tì, 
Cha  tug  e  dhomhsa  ach  mo  chòir — 
l<i  'òrduffh  bitheam  striochdt'. 

Tha  lòchran  dealrach,  dait',  nan  speur 
Air  tearuadh  sios  do  'u  chuan, 
'Us  tonnau  uain'  na  h-àirde  'niar 
Ag  iadhadh  air  mu  'n  cuairt. 

Sgaoil  aTi  oidhch'  a  cleòc'  mu  'n  cuairt,— 
Cha  chluinn  mi  fuaim  's  a'  ghleann ; 
Ach  an  c(;ardabhan,  le  siubhal  fiar, 
Ri  ceòl  a's  tiamhaidh  srann. 

A  ghlinn  ud  shios,  a  ghhnn  ud  shios, — ■ 
A  ghlinn  a's  ciataich'  dreach, 
A'  tionndadh  uait  'dhol  thar  do  shliabh 
Mo  bheannachd  sìorruidh  leat  I 


ORAN. 
AiR  FoNNt — "Gur  tu  mo  bkean  chomuinn." 

Gur  moch  rinn  mi  dhsgadh,  's  an  ùr  mhaduinn  chdit', 
'S  a  dhìrich  mi  'm  bruthach  gun  duin'  ach  mi  fèin, — ■ 
Tha  'ghrian  air  a  turas  a'  siubhal  troimh  'n  speur, 
Dealt  na  h-oidhche  a'  ttiirlinn  thar  ùr  dhos  nau  geug. 

"Direadh  an  aonaich  ri  aodan  a'  chùirn, 

'S  binu  tormau  a'  chaochain  a's  aoidheala  bùrn, 

Le  'ròis  air  gach  taobh  dheth  ag  aomadh  fo  'n  drùchd, 

'S  e  ri  dèarrsadh  na  grèine  aig  èiridh  'n  a  smùid. 

'S  binn  na  h-eòin  feadh  nam  preasan  gu  leadarra  'seinn ; 
Tha  'n  uiseag  h\n  .sòlais  ri  ceòl  os  mo  chionn ; 
Na  ba  laoigh  anns  a'  gheumnaich  air  an  reithieln  ud  thall, 
S  mac-talla  uan  creagau  'g  am  freagairt  air  ball. 

S  àluinn  trusgan  a'  ghllnne  suas  gu  binnein  nan  stìichd ; 
'S  cùbhraidh  bòltrach  nan  luibhean  'n  am  chuinnein  mar 

thùis ; 
'Ged  's  bòidheach  gach  doirc  annsa'  choillidh  's  a'bhrùchd, 
'Ged  tha  'm  barrach  cho  ùraii  cha  dùisg  e  mo  shuund. 

*An  so  alr  faobliar  a'  mlmllaich  gur  muladach  mi, — 
Ceann-aobhair  mo  thuiridh  leam  gur  duihch  r'  a  iuns'; 
Nach  dirich  mi  tuillcadh  ri  munadh  's  an  tìr — 
Nach  dean  mi  cùis-ghàire  'n  gleanu  àillidh  mo  chridh'. 

Cha-n  'eil  gleannan  cho  aoighcil  ri  'fhaotainn  mu-n  cuairt, 
Le  d'  bheanntainean  àrda  'cuir  sgàth  ort  o'u  Tuath; 
Ann  an  dùdlachd  a'  gheamhraidh  gun  ghreann  ort,  gun 

fhiiachd ; 
Mo  sgaradh  's  mo  chràdh-lot  a  bhi  d'fhàgail  cho  luath. 

Ged  is  iomadh  fear  f  inealt'  anns  na  h-Innsean  ud  thall, 
'Chaidh  a  dh'  iarraidh  an  stòrais,  o'n  tha  'n  t-òr  oirnu  cho 

gann : 
Am  fear  ainneamh  de  'n  àireamh  a  thig  sàbhailt'  a  nall 
'N  a  bhodach  gun  spèirid,  odhar,  èisleineach,  fann. 

Air  tilleadh  do  'n  dùthaicli  's  e  'dhùisgeas  am  bròn 
'Bhi  'faicinn  m'a  choinneamh  kiclid-comuinn  na  h-òig' 
Cho  sunndach,  geal,  loinneil,  ged  tha  'ghoinne'nam  pòc,— 
Gun  uireasbheadh  slàinte,  ged  tha  iad  gun  stòr. 

'S  mairg  a  mholadh  na  h-Innsean  's  gach  rioghachd  o 

dheas, 
'S  am  bi  'chohìnn  's  an  inntinn  'g  an  strìochdadh  le  teas : 
Far  nach  urrainn  dhuit  ghiasad  gun  fhuathas  'us  geilt,' 
Agus  uamh-bheist  'g  a  chùbadh  fo  dhùiseal  gach  preas. 

'S  mi  'ghluaiseadh  gun  smalan  ann  an  gleanan  an  àigh, — ■ 
'S  moch  ashiùbhlainn  do  phreasan  gunteagamh,gunsgàth; 
Anns  au  òg  mhaduinn  chùbhraidh,  'u  uair  bhiodh  drùchd 

air  gach  bàrr, 
'N  àile  dhìrinn  ri  d'  stùchd  bheinn  gun  chùram  roimh  nàmh. 

Ach  'stiom  dhomh  bhi  'gdiridh,  'sbhì  tèurnadh  o'n  àird; 
Chà  dean  luinneagan  feum  dhomh,  cha  dean  èigheach 

dhomh  stàth, 
Feuch  am  bàta  fo  'còmhdach  aig  còmhnard  na  tràigh, 
Tha  gu  m'  ghiùlan  nuU  thairis  à.  gleannan  an  àigh. 

Bheir  mi  sùil  thar  a'  bhealaich  air  na  beanntan  mu-n 

cuairt ; 
So  an  sealladh  mu  dheireadh  air  gach  gleannan  'us  bruach, 
'Fàgail  leibh  beannachd,  'n  àm  dealachadh  uaibh, 
A'  tèurnadh  an  aonaich  's  iad  mo  smaointean  tha  truagh. 

Ach  's  diomhain  mo  smuaintean,  nach  faoin  dhomh  bhi 

'caoidb, 
Cha-n'eil  neach  anns  an  t-saoghal  'g  a  fhaotainn  le  dhih; 
Ge  blàth  an  fhuil  chraobhach  'tha  'taosgadh  o  m'  chrìdh' 
'S  ro  ghearr  gus  nach  plosg  i  fo  phlocan  's  a'  chill. 

'Thi  chruthaich  an  saoghal  's  a  chuir  na  daoine  so  ann, 
'S  a  thug  dhuinne  Fear-saoraidh  a  dh'  aontachadh  leinn — 
Tha  thu  'g  èisdeachd  ri  m'  òran,  cho  brònach  'ga  sheinn, 
Bi'dh  mi  'striochdadh  do  d'  òrdugh,  bheir  thu  dhomhsa 
mo  roiun. 


0  R  A  N. 

AiR  FoNN : — "Haìl  to  the  Chief." 

S  neo-shunndach  leam  m'  aigne  o'n  dhùisg  mi  's  a'  mhad- 

uinn, 
'S  mo  shùil  thar  an  aisig  gu  glas-bheinn  a'  cheò; 
Mo  dhùrachd  'bhi  thall  ud,  'bhi  dUith  ris  an  ainnir, 
Le  sìigradh  tairis  'g  a  tarruing  a'm  chòir; 
Gur  muladach  m'  inntinn,  fo  airsneal  's  fo  mhìghean, 
Ag  ionndraiiin  na  h-ìoghnaig,  'us  briodal  a  beòil; 
Bho  na  chaidh  mo  ghaol  hiracli  null  thairis  do  Mhuile 
Cha  dean  mi  car  tuiUeadh  ach  tuireadh  'us  bròn. 

Ge  sunndach,  's  ge  h-dibhinn,  's  an  ìir  mhaduinn  cht'^itein, 
Bhi  'dìreadh  nan  sleibhtean  'sa  g'disdeachd  nan  eòin, — 
Ge  h-ùrail  an  sealladh  dealt  dKith  'us  drìichd  meala 
'Bhi  'hibadh  gach  meangain,  's  a  sreamadh  gach  feòirn, 
'S  ann  tha  aobhar  mo  chùraim  thar  caol  nan  tonu  dù-ghorm, 
'M  bi  luingeas  a'  brùchdadh  fo  thìichadh  nan  seòl ; 

Mo  dhùil  ri  dol  tliairis  a  null  thar  an  aisig, 
'S  gu-n  dùisginu  an  ainnir  le  aithris  mo  bheòiL 

Mo  dhùil  ri  dol  thairis,  's  mo  shùil  air  a'  chala, 

Tha  smùid  thar  a'  bhaile  mar  bhadan  de'n  cheò ; 

Bu  luaineach  mo  chadal  le  bruadair  mu  'n  ainnir, 

A's  suairce  's  a's  ceanalt'  's  a's  banaile  nòs; 

Gach  dreach  'th'  air  an  nìonaig  0!  's  deacair  dhomh 

'n  innseadh, 
'Tha  farasda,  finealta,  inntinneach,  òg; 
Mo  rìm  do  chaol  mhala,  do  mhìog-shuilean  meallach — 
Deud  gheal  'n  ad  bheul  tairis,  gruaidh  thana  mar  ròs. 

Tha  soirbheas  air  dirigh  o  bhruaiUein  nan  speuran, 
'Cur  luingeas  'n  an  èiginn,  's  a'  reubadh  nan  seòl; 
Cha-n  fhaodar  leam  aiseag,  o  'n  chaochail  an  latha — 
Tha'n  caol  'n  a  chaoir  gheala,'s  muir  ghreannach  fo  chròic ; 
Na-m  biodh  agamsa  sgiathan,  'smi  'shracadh  an  iarmailt, 
Ged  a  bhacadh  gaoth  'n  iar  nii,  agus  iarguil  nan  neòil, 
Gu-m  bithinn  'cheart  ain-deoin',  ri  gualainn  mo  leannain, 
B'  e  m'  ulaidh,  'us  m'  aighear,  'bhi  'teannadh  'ga  còir. 


DI-MOLADH  AN  UISGE-BHEATHA. 

AiR  FoNN: — "  Crodh  laoigk  nam  Bodach." 

Cha-n  òl  mi  deur  tuille,  deur  tuille,  deur  tuiUe, — 
Cha-n  òl  mi  deur  tuiUe,  deur  tuille  de'n  dràm; 
Cha-n  òl  mi  deur  tuiUe,  cha  dean  mi  ris  fuireach, 
'S  mi  ciunteach  gu-n  cuireadh  e  'n  tubaisd  'am  cheann. 

Gur  mis  'tha  gu  brònach,  'am  luidhe  's  tigh-òsda, 
Mi  'teannadh  ri  òran  le  bòidean  gu  teann ; 
Ag  (^^irigh  air  m'uilinn,  's  ag  èigheach  g\i  duineil, 
Cha-n  òl  mi  deur  tuille,  deur  tuiUe  de  'n  dram. 

'S  tròm  èisleineach  m'aigne  'n  àm  dirigh  's  a'  mhaduinn, 
Mo  bhriogais  mu  'm  chasan  'g  a  tarruing  a  nall, 

Mo  bhriogais  'n  a  stròicean,  cha  dean  i  mo  chòmhdach — 
'S  e  èigheach  nau  stòp  'chuir  am  pòca  cho  gann. 

Le  m'  chois  air  an  ùrlar,  's  gaun  tha  mi  air  dùsgadh, 
'S  gur  measa  na  brùid  mi  le  stìirdan  's  a'  cheann, 
Le  smal  air  mo  lèirsinn,  's  au  t-snigh'  air  mo  \6'nie, 
Mo  chridhe  làn  dislein  le  speuradh  do  'n  dram. 

Mo  lèirsinn  air  tuiteam,  cha  lèìv  dhomh  mo  thrusgan, 
Clia-n  'eil  mi  ach  tuisleach,  a'  trusadh  gach  ball, 
Ann  an  seòmar  na  bochdaiun,  ag  iarruidh  gach  oisinn — 
Ciamar  thèid  mi  air  choiseachd  's  na  h-osain  air  chall  ? 

Tha  muinntir  an  tighe  ri  btard,  agus  fanoid, 

0  'n  dh'  èirich  mi  falamh,  cha-n  fhaigh  mi  an  taing; 

Bu  bhriathrach  an  raoir  iad,  'n  àm  lasadh  nan  coinnlean, 

'An  toiseach  na  h-oidhche  bu  chaoimhneil  an  cainnt. 

Bi  'dh  iadsan  cho  fiadhaich  mur  pàigh  thu  na  fiachan, 
Gach  latha  's  a'  bhliadhna  'gau  iarraidh  gu  tcann, 
'Cur  cagar  'ad  achlais,  le  briathran  a'  mhaslaidh, 
Tha  agam  ort  tasdan,  'us  aisig  i  nall. 

Bi  'dh  esan  cho  spòrsail  's  a'  chlachan  Di-dòmhnaich, 
O'n  cheannaich  e  còta  le  pòiteir  an  dram ; 
Clann  ceathairne  còir'  ann,  gun  bhòinoid,  gun  bhrògau, 
'S  nigheau  dubh  an  tigh-òsda  le  sròl  air  a  ceann. 

Sguiridh  mi  'n  bhèisd  ud,  cha  bhi  mi  'g  a  òigheach 
Gun  fhios  a'm  fo  'n  ghrdin,  gu  de  feum  a  tha  ann, 
Their  na  fir  làidir,  'n  uair  chi  iad  aii'  hsràid  mi, 
"Tha  jiòit'  an  tigh-thàirne  'g  a  fhàgail-san  fann." 

Clia-n  òl  mi  deur  tuille,  cha  dean  mi  ris  fuireach, 
Cha  tòid  mi  le  furan  'an  cuideachd  mo  chall ; 
'N  uair  chluiuneas  mi'n  deoch  ud  'g  a  h-èigheach  le  frogan, 
Bi  'dh  iallan  mo  sporain  g'  an  roladh  gu  teann. 

ORAN. 

AlR  FoNN : — "  Bheir  mi  ho  air  m  urra  ho. 

'So  'n  am  shiueadh  air  an  t-sliabh, 
'S  mi  ri  iarguin  na  bheil  bh'uam, 
'S  tric  mo  shùil  a'  sealltuinn  siar, 
Far  au  luidh  a'  ghrian  's  a'  chuan. 

Chi  mi  thall  a  h-aiteal  caomh, 
'Dearrsadh  caoin  ri  taobh  na  tràigh, 
'S  truagh  nach  robh  mi  air  an  raou 
Far  an  deach'  i  claon  's  an  àillt. 

'S  truagh  nach  robh  mi  an  tràs' 
Air  an  tràigh  a's  àirde  stuadh, 
Ag  èisdeachd  ri  còmhradh  tlàth 
Aig  an  òigh  a's  àilUdh  snuagh. 

Aig  an  òigh  a  's  àiUidh  dreach, 
'S  gile  cneas,  's  is  caoine  gruaidh; 
Mala  shìobhalt',  mìn-rosg  rèidh 
Air  nach  èireadh  brèin',  no  gruaim. 

0 !  nach  innseadh  dhomh  'ghaoth  'n  iar 
'N  uair  a  thriallas  tu  thar  sàil', 
Gu  de  'n  dòigh  a  th'  air  mo  ghaol, — 
'Bheil  i  'smaointinn  orms'  an  tràs'? 

'N  uair  a  shìn  mi  dhuit  mo  làmh 

Air  an  tràigh  a'  fàgail  tìr, 

'S  ann  air  digin  rinn  mi  'ràdh, 

"  Soraidh  leat,  a  ghràidh  mo  chrìdh'." 

'N  uair  a  thug  mi  riut  mo  chùl 
Chunnaic  mi  thu'brùchdadh  dheur, 
Ged  a  shuidh  mi  aig  an  stiùir 
'S  ann  a  bha  mo  shùil  'am  dhèigh. 

Chaidh  a'  ghrian  fo  stuaidh  's  an  iar, 
Dh'  fhàg  i  tiamh  air  uial  a'  chuain; 

'S  èìgin  dhomh  o'n  àird  'bhi  'triall — 
Sguir  an  eunlaith  fèin  d'  an  duan. 

Mile  beannachd  leat  an  nochd — 
Cadal  dhuit  gun  sprochd,  gun  ghruaim ; 
Slàn,  gun  acaid  feadh  do  chlèibh, 
Anns  a'  mhaduiun  'g  èirigh  suas. 


DUANAG. 

Aia  FoNN : — Ni  mi  duan  do  'n  ghmagaich  bhanail 
Eìbhinn  chaoin  an  aogais  fhlathail, 
Seinnidh  mi  mo  dhuan  do  'n  ainnir 
'Dh'  fhàs  gu  banail,  banndaidL 

Seinnidh  mi  mo  dhuan  do  'n  òigh' 
A  chum  a  chòmhail  's  an  tigh-òsd', 
Ged  a  tha  i  an  tràsa  pòsd, 
Gu  'n  cuir  mi  'n  òrdugh  rann  di. 

Phòs  thu  'n  diugh  ri  fear  do  roiun, 
'Leanas  riut  a  là  's  a  dh'  oidhch' ; 
Ach  chum  thu  'chòmhdhail  ud  an  raoir, — 
Bu  chiùin  a  rinn  thu  cainut  rium, 

Bu  chiùin  a  chuir  thu  sud  'am  chluais, 
'S  a  h-uile  h-aon  's  au  àird  'n  an  suain, — 
"Feuch,  a  ghràidh,  nach  gabh  thu  gruaim 
Ged  chaidh  mi  uait  gun  taing  dhomh." 

Anns  a'  mhaduinn  chunuaic  mi 
Thu  ann  ad  sheasamh  air  leth  sgìos, 
'S  fear  an  teagaisg  a'  cuir  sìos  duit, — 
Cha  bu  bhiun  a  chainnt  leam. 

Ged  a  bhiodh  tu  'dol  fo  'n  fhòid, 
'An  ciste  chumhaiu,  chaoil  nam  bòrd, 

Clia  bhiodh  do  ghnùis  gun  tuar  na  's  mò 
'N  uair  chaidh  na  bòidean  teann  ort. 

'S  e  sud  a  chum  mi  fèin  fo  phràmh 
'N  am  shuidhe  diùidi  am  measg  chàich, 
Do  thug  thu  'n  t-sùil  ud  orm  cho  blàth, 
Ged  bha  thu  'ad  bhean-bainnse. 

'S  tric  a  bhòidich  thu  ri  m'  thaobh 
Nach  tigeadh  mhthadh  air  do  ghaol ; 
Ach  b'  èiginn  sud  a  chur  fa  sgaoil 
Bho  'n  chinn  an  saoghal  gann  dhuìnn. 

Mur  biodh  na  h-uile  chis  mar  tha, 
'S  mi  anns  an  àm  so  gann  'am  làimh, 
Cha  leiginn  thu  le  fear  gu  bràth, 
Ged  dheanadh  càirdean  aimhreit. 

Gur  soitheamh,  sìobhalta  do  ghnùis 
Fo  d'  mhala  chaol  nach  chaon  le  mùig; 
Bu  chiùin,  ro-aoigheil  leam  do  shùil, 
Cho  caoin  ri  drhchd  an  t-samhraidh. 

Eisdeachd  fòill  ri  d'  òrain  loinneil 
'S  binne  còir  no  ceòl  a'  choilich, 
Moch  air  maduinn  cheò  a  ghoireas, 
Anus  an  doire  channdail. 


ORAN. 
Atb  Fonn  : — "The  Rock  and  tke  wee puckle  toie." 

Tha  triallairean  Albainn  ri  aimhreit  an  tràs', 
Ach  's  beag  is  mò  leamsa  ciod  a  their  iad ; 

K'  siùbhal  gach  dùthcha,  'g  an  dùsgadh  _gu  fearg, — 
\.ch  's  beag  is  mò  leamsa  ciod  a  their  iad : 

Fadadh-cniaidh  air  an  gruaidh  suas  anns  na  crannagan, 
Sùil  chlaon  air  gach  taobh  'glaodhaich  gu  faramacb, 
Mur  aontaich  sibh  leinne  bi'dh  sibh  sgriosta  gun  dàil; 
Ach  'sbeag  is  mò  leamsa  ciod  a  their  iad. 

Ai^  an  Athair  tha  brath  air  an  aidmheil  a's  fearr, 
Ged  is  beag  is  mò  leamsa  ciod  a  their  iad ; 

Cò  'n  t-aon  a  tha  ceart,  no  cò  e  'tha  cearr, — 
(ied  's  beag  is  mò  leamsa,  ciod  a  their  iad : 

'S  ann  tlieir  hichd  aidmheil  ri  'chèile, 

"Cha-n  'eil  stèidh  ann  ad  theagasg, — 

Tha  sgriobtur  's  a'  Bhìobull,  ag  innseadh  gun  teagamb, 

Gur  mise  'tha  ceart,  agus  thusa  'tha  cearr;" 
Ach  's  beag  is  mò  leamsa  ciod  a  their  iad. 

'S  e  m'  athchuing  's  a'  mhaduinn  air  Athair  nan  gràs, — 
Ged  's  beag  is  mò  leamsa  ciod  a  their  iad, 

E  ohumail  nio  chridhe  gun  smal  air  gu  bràth, 
Ged  's  beag  is  mò  leamsa  ciod  a  their  iad, — 

Le  seirc  'us  truas,  iochd  do  'n  t-sluagh,  's  a  bhi  gun  uaill 
spioradail, 

Dìiilean  breòit'  a  tha  fo  leòn  fheòraich  'n  an  trioblaid; 

Ged  theireadh  gach  fear  dhiubh  gu-n  robh  mi  gun  ghrks, 
Gur  beag  is  mò  leamsa  ciod  a  their  iad. 


ORAN. 

AlR     FONN: — 

'  Och  I  òch !  mar  tha  mi  's  mì  so  'n  am  aonar, 
A  dol  troimh  'n  choill  far  an  robh  mi  eòlach, 
IVacli  fliaigh  mi  àit'  ann  am  fhearann  dìichais, 
Ged  phàighinn  crhn  air  son  leud  na  bròige." 

Neo-bhinn  an  fhuaim  leam  a  dhùisg  à  m'  shuain  mi, 
'Se  'tighin  a  nuas  orm  o  chruaich  ua  'mòr-bheinn, — 
An  ciobair  gallda,  's  cha  chòrd  a  chainnt  rium, 
E  'glaodhaich  thall  ri  cìi  mall  an  dòlais. 

Moch  maduinn  chèitein  'an  àra  dhomli  dirigh, 
Cha  cheòl  air  gheugan,  no  geum  air  mòintich, 
Ach  sgreadail  bhcisdeau  's  a'  chàuain  bheurla, 
Le  coiu  'g  au  t^igheach  'cur  fcidh  air  fògar. 

'N  uair  a  chi  mi  na  beanntan  àrda, 

'S  au  fhearann  àigh  's  an  robh  Fionn  a  chòmhnuidh, 

Cha-n  fhaic  mi  ann  ach  na  caoraich  bhàna, 

'S  Goill  gun  àireamh  'sa'  h-nile  còmhail. 

Na  ghnn  chiatach  's  am  faighteadh  fiadhach, — 
'M  biodli  coin  air  iaUan  aig  gillean  òga, 
Cha-n  fhaic  thu  'n  diugh  anu  ach  ciobair  stiallach, 
'S  gur  duibhe  'mheuran  na  sgiath  na  ròcais. 

Chaidh  gach  àbhaist  a  chur  air  fuadach, 
Cha  chhiinn  thu  gruagach  ri  duan  no  òran ; 
Nach  bochd  an  sgeul  e  gu  'n  d'  shearg  ar  n-uaislean, 
'S  ua  balaich  shuarach  n'  an  àitean-còmhnuidh  ? 

'N  uair  a  chi  mi  na  lagain  àhiinn, — 

'A  h-uile  h-àiridh  'dol  fàs  le  còinnich, 

Fo  bhadain  chaorach  le  'n  uain  'g  an  àrach, 

Cha-n  fhaod  mi  ràdhtainn  nach  b'  fhàidhe  Tòmas.* 


Fàisneachd  Thòmais; — 

"  Cuiridh  a'  chaora  an  soc  as  an  talamh, 
Bi'dh  meall  òir  'am  bun  gach  glinue, — 
'S  Albaiun  'n  a  criosan  geala." 

ORAN. 

AiR  FoNN: — "0!  ho  na  daoine  truagha." 

'Direadh  a  macli  ri  Beinnshianta, 
Gur  cianail  tha  mo  smuaintean. 

A'  faicinn  na  beinne  'n  a  f àsaich, 
'S  i  guu  àiteach  air  a  h-uachdar. 

'Sealltuinn  a  sìos  thar  a'  bhealaich 

'S  ann  agamsa  tlia  'n  sealladh  fuarraidh. 

'S  lionmhor  bothan  bochd  gun  àird  air, 
Air  gach  taobh  'n  an  làraich  uaine. 

Agus  fàrdach  'tha  gun  mhullach, 
'Us  na  thulaich  aig  an  fhuaran. 

Far  an  robh  'n  teine  's  na  pàisdean 
'S  ann  is  àirde  dh'  f  hàs  an  luachair. 

Far  an  cruinnicheadh  na  h-àrmuinn 
Feuch  a'  chaora  bhàn  le  'h-uan  ann. 

Ach,  'fhir  shanntaich  'rinn  an  droch-bheairt, 
Liuthadh  teaghlach  bochd  a  ghluais  thii ! 

'S  iomadh  dìlleachdan  'tha  'n  ganntar, 
Agus  banntrach  a  tha  truagh  leat. 

An  dall,  an  seann  duine,  's  an  òinid, 
'Toirt  am  mallachd  air  do  bhuaireas. 

Smuaintich  fèin  'n  uair  thèid  thu  null  bh'  uainn 
Mar  bheir  Kigh-nan-dìil  do  dhuais  duit. 

B'  fhearr  gu-n  cuimhnicheadh  tu  tràth  air 
Mu-n  tugadh  am  bàs  do  'n  uaigh  thu. 

An  ceannaich  thu  le  beairteas  tròcair? 
Cha  dean  òr  gu  bràth  a  bhuannachd. 

'Bheil  thu  'n  dìiil  gu-m  faigh  thu  saorsainn 
Leis  na  caoirich  's  do  chuid  bhuailtean. 

B'  fhearr  dhuit  beannachdan  an  fheumnaich 
D'  an  tugadh  tu  'n  dèirc'  'an  uaigneaa. 

B'  fhearr  a  bheannachdan  lc  dùrachd, 
Cridhe  brìiite  'g  an  cuir  suas  dhuit. 

Ge  b'e  àit'  am  faigh  iad  fearann 
Mìle  beannachd  leis  na  ghluais  thu. 

Dhùmhlaich  an  ccò  air  Beinnshianta, 
Thug  a'  ghrian  a  sìos  au  cuau  oirr'. 

Thàinig  duibhre  air  an  iarmailt, 

'S  cuiridh  mise  crioch  ri  m'  dhuanaig. 


ORAN. 
AiB  FoNN : — "  Thoir  a  nall  dhuinn  am  Botal." 

Trom  tiamhaidh  mo  chridhe  aig  imeachd  troimh'n  ghleann 
Gunchòmhail,  gun  choinncamh,  ged'si'n  Nollaig  a  tb'ann. 
Le  m'  shùil  air  an  fhàsach,  's  na  làraichean  lom, 
Far  am  faca  mi  'n  Gàidheal  ri  àbhachd  le  sunnd. 

Cha-n  fhaic  mi  ann  duine,  ach  cluinnidh  mi  'n  Gall 
A'  sgriachail  r'a  chuilein  air  a'  mhullach  ud  thall; 
'S  chi  mi  na  caoirich,  's  muilt  mhaola  nach  gann, 
' An  àite  nan  curaidh  's  nan  cruinneagan  donn. 

Cha  chluinn  mi  's  cha-n  fhaic  mi  na  b*  aithne  dhomh  uair, 
Ach  na  cnocau  's  na  h-easan,  'sna  creagan  ud  shuas; 
Bu  chaomh  leam  an  sealladh  aon  choileach  air  dùn, — 
Ged  a  b'  èigin  domh  bhreabadh,  cha  bu  bheag  orm  an  cù. 

Ag  ionndrainn  nam  feara,  a'  cheathairne  chòir, 
A  bheireadh  dhomh  cuireadh  le  furan  gun  ghò ; 
Cha  chluinn  mi  's  cha-n  f  haic  mi  na  fleasgaichean  òg, 
'Dol  cruinn  air  an  achadh  le  'n  camain  'u  an  dòrn. 

'S  iad  a  chuireadh  an  iomain  'sa  leanadh  i  teann; 
Cho  luath  ri  buic  earba  feadh  garbhlach  nam  beann, — 
A  bhuaileadh  na  buillean  gu  curanta,  cruaidh, 
A'  comh-strì  ri  'chèile  gun  bhrèine,  gun  ghruaim. 

'N  uair  a  sgaoileadh  an  comunn  an  deighinn  trà-nòin, 
'S  a  shuidheadh  gach  buidheann  gu  subhach  mu  'n  bhòrd, 
Bhiodh  seanfhear  an  tighe,  na  mnathau,  'sa'  chlann, 
Ag  òl  air  a  chèile  gun  èislean,  gun  ghreann. 

Am  sònruicht'  de  *n  oidhche  'n  uair  rachadh  iad  cruinn, 
Bu  shunndach  's  bu  chridheil  an  fhidheal  a*  seiun ; 
Na  gruagaichean  teisteil,  's  na  fleasgaichean  treun, 
A'  dannsadh  gu  h-innealt,  's  ri  mireag  gun  bheud. 

Greis  roimh  dheireadh  na  h-oidhche  'nuair  a  sguireadh 

a'  chuirm, 
'S  a  shuidheadh  an  còmhlan  gu  stòlda  air  na  fuirm, 
Gu-m  b'  èibhinn  'bhi  'g  (^isdeachd  nan  eideagan  grinn, 
'Togail  nan  luinneag  cho  milis  's  cho  binn. 

Tha  mise  'n  so  'm  ònrachd  ag  imeachd  troimh  'n  ghleann, 
Mo  shùil  air  an  fhàsach  le  làraichean  lom, 
B'e  'n  t-ioghnadh  na-n  cinneadh  mo  chridhe  cho  fuar, 
'S  nach  tigeadh  a'  mhuinntir  'am  chuimlme  's  an  uair. 


TUIREADH. 

'S  trom  mo  gbleus  air  an  stùchd 
Anns  an  fheasgar  chùbhraidh,  cbèit', 
Dealt  nan  spenr  a'  teannadh  dh"ith, 
Inneil  chiùil  'am  bàrr  gach  gèig'. 

Chrom  a'  ghrian,  tha  'n  iarmailt  rnadh, 
Air  cuan  mòr  nan  stuadhan  àrd; 
Feuch  an  long  ag  tiridh  suas, — 
Mar  thannasg  fuar  i  seach  a'  snàg. 

Tha  'n  oidhche  'teachd  le  trusgan  ciar, — 
Tha  'n  àirde  'n  iar  air  dol  'n  a  pmàl; 
Thrcig  an  teis  bha  'm  beul  gach  ian, 
Gidheadh  cha-n  'eil  mi  'triall  o  'n  àird. 

Tha  gach  dùil  's  gach  cuileag  fhaoin 
Air  gach  taobh  a'  gabhail  tàimh ; 
Ach  mise  'am  shìneadh  anns  an  fhraoch, 
Fo  iomairt  smaointean  baoth  gnn  stà. 

O'n  a  thàinig  mi  do  'n  t-saoghal 
'S  beag  a  rinn  mi  'smaointean  glic; 
Mar  bhlàth  oluarain  air  an  raon, 
'Ghluaiseas  leis  gach  gaoith  a  thig. 

Gidheadh  tha  smaointean  tiamhaidh,  bochd 
'Nochd  a'  mosgladh  ann  am  chrldh', 
Tha  mar  fhàsach  falamh,  fuar, 
'S  e  gun  luaidh  air  neach  no  ni. 

Cha-n  'eil  agam  leannan  gaoil, 

No  caraid  caomh  agam  fo  'n  ghrèin, — 

Cha-n  'eil  agam  bean  no  clann, 

No  neach  a  b'  annsa  leam  na  'cheil'. 

Amhuil  mar  bhrùid  air  a  mhagh, 
Gun  eagal  Dhe,  gun  ghràdh,  gun  dìiil; 
Cha-n  'eil  cùram  air  mo  chrìdh', 
'S  mi  gun  ni  's  an  cuir  mi  ùigh. 

Ard-Rìgh  nam  feart  tionnda'm  rint, 
'S  air  mo  ghlùinean  guidheam  ort, — 
Deòuaich  dhomhsa  cridhe  nuadh, — 
Eisd  ri  m'  iìrnuigh  thruaigh  an  nochd. 

Doirt  a  nuas  do  Spiorad  caomh, — 
Ris  an  t-saoghal  bheiream  cùl; 
Dhuit  a  mhàin,  0!  thugam  gaol, 
'Nad  Aon  Mhac  fèin,  01  cuiream  dùil. 

Eisd,  a  Shlànuighir  nam  bnadh, 
Ri  ùrnuigh  thruaigh  'teachd  o  m'  chrldh', 
Tha  mo  cheum  air  slighe  'bhàis, 
'Thriath  naa  gràsaa  sàbhail  mi. 


ORAN. 

AiR  FoNN: — "The  Days  of  Langsyne." 

Tha  na  siantan  air  caochladh,  tha  'n  saoghal  fo  sprochd, 
Chuir  an  doineann  f  huar,  f hiadhaich  an  ianlaidh  'n  an  tosd ; 
Tha  sneachda  trom,  dòmhail  a'  còmhdach  nam  beaan, — 
A'  lionadh  nan  glacan,  's  a'  tacadh  nan  allt, 
'S  mise  'feitheamh  an  aisig  aig  carraig  a'  chaoil, 
Ri  smaointean  air  àbhachd  naa  làitheaa  a  dli'  aom. 

Ann  an  làithean  ar  n-òige  dol  an  còmlidhail  an  t-sluaigh, 
Cha  sheall  sinn  ach  faoin  air  mar  dh'aomas  iad  'uainn; 
Cha  tig  e  'n  ar  smaoiutinn  cho  goirid  's  tha  'n  dàil, 
Gus  am  brùchd  gach  leòn  oirnn  g'  ar  lùbadh  gu  làr, 
Gun  chùram,  gun  èislein  aig  teumadh  air  taobh 
Air  làithean  a'  snàg  uainn  gun  àireamh  air  aon. 

'N  nair  a  luidheas  an  aois  oirnn  's  a  dh'  aognas  ar  snnagh, 
Ar  ciabh  'dol  an  tainead,  agus  smal  air  ar  gruaidh, 
Bidh  teugmhail  nau  còmhlain  a'  còmhradh  gu  truagh, 
Agus  càirdean  ar  n-òige  air  sòmhladh  's  an  uaigh, 
'S  ann  an  sin  bliios  ar  cridhe  làn  mulaid  'us  gaoid, 
Rl  smaointean  air  àbhachd  nan  làithean  a  dh'  aom. 

O!  Ard-Rìgh  na  cruinne,  ceann-uighe  ar  dùil, 

Air  an  t-sneachda  fhliuch,  fhionnar  dhuit  a  lùbas  mi  glùn; 

'S  guidheam  gu-n  òrduich  thu  dhòmhsa  gu  glic, 

'Bhi  'cuimhneachadh  d'òrduighean  gu  h-umhal  's  ga  tric. 

Chum  'n  uair  chriochnaicheas  m'  astar  ann  an  glacaibh  an 

aoig, 
Nach  cuimhoìch  tha  m'  fhàHIan  aons  na  làithean  a  dh'  aom. 

TUIREADH. 

Tha  mulad  orm,  tha  mulad  orm, 
Tha  cudthrom  air  mo  chliabh 
'Am  shìneadh  air  an  tnlaich  ghuirm, 
Air  m*  uilinn  anns  an  t-sliabh, 
A'  dearcadh  far  a'  mhullaich  so 
Air  a'  ghleann  's  an  d'  rugadh  mi, 
'Cuimhneachadh  na  bhuineadh  dhomh, 
'S  gach  duìne  dhiubh  air  triall. 

'S  iomadh  òigfhear  curanta 
A  chunnaic  mi  's  a'  ghleann, 
Gu  lùthar,  làidir,  fulangach, 
Gun  uireasbhuidh,  gun  mheang; 
Bu  chaoimhneil,  càirdeil,  duineil  iad, 
Gu  bàigheil,  pàirteach,  furanach, 
An  sàr  dhuin'  uasal  urramach 
'N  a  churaidh  air  an  ceann. 

'N  uair  chruinnicheadh  an  còmhlan  ud 

An  deigh  trù-noin  fo  bheus, 

Gu-m  b'  fhonnar,  binn  na  h-òigheanaa 

A'  tciseadh  ceòl  nan  teud; 

Cha-n  ìoghnadh  mi  'bhi  'g  osnaich, 

'S  nio  chridhe  'bhi  's  a'  phlosgartaich, 

Air  u-àile  gur  a  coltach  mi, 

Ri  Oiseiu  'n  dèigh  na  Feinn'. 

Tha  mulad  orm,  tha  mulad  orm, 

Gur  duine  mi  gun  toirt, 

A'  cuimhneachadh  air  m'  uireas'aibli 

Cha-n  urra  dhomh'bhi  'tosd, 

'Am  aonaran's  an  t-saoghal  so, 

Gun  phruip,  gun  taic',  gun  daolne  agam, 

'S  mi  air  an  udail  fhaontraighe, 

Mar  fhaoileia  feadh  nam  port. 


34 


Tha  dealt  na  h-oidhche  'drùghadh 
Air  na  dh'  f huirich  orm  de  m'  chiabh ; 
Tha  'n  speur  a'  nochdadh  rionnagan 
Ga  tiugh  an  ear  's  an  iar; 
Ag  èiridh  far  na  tulaich  ghuirm, 
A  thèarnadh  leis  na  mullaichean ! 
Tha  mulad  orm,  tha  mnlad  orm, — 
Cha-n  urra  mi  'chur  dhiom. 


ORAN. 
AiK  FoNN: — ''A  nockd  gurfaoin  mo  ckadal  domh." 

'S  nain'  an  fhòid  fo'n  d'  adhlaic  iad 

An  ainnir  chaomh  's  an  ùir, 
Le  sòbhraichean,  's  le  neòiueinean, 

Am  measg  nam  feòirnein  dUìth ; 
Acli  spiolam  uuas  au  fheanntag  so, 

Cho  coimheach,  feanntaidh,  gnù, — 
Cha  shamhladh  air  au  ainnir  thu, 

'G  an  robh  an  aigne  chiùin. 

Cha  shamhladh  air  an  ainnir  thu 

'G  an  robh  an  aigne  chiùin, — 
Nach  deanadh  lochd,  's  nach  tugadh  beum, — 

Nach  uochdadh  eud  no  tuù; 
Bha  seirc,  'us  gràdh,  'us  bàighealachd 

Gu  h-àilidh  aun  ad  ghnùis. 
Cò  'chunnaic  thu  guu  ghaol  thoirt  duit? 

Cò  'bhuidhneadh  ort  gun  chliù? 

'S  trom  an  diugh  mo  smaointinean, 

A'  cuimhneachadh  aig  d'  uaigh, 
Am  feasgar  ciùin  a  dhealaich  sinn 

Le  beannachdan  'g  an  luaidh ; 

Cha  robli  lochcl  'n  ar  conaltradh, 

No  brosgal,  cleith,  uo  cluaiu ; 
Ach  seirc,  'us  gràdli,  le  ceanalas, 

'TJs  carautachd  le  staaim, 

Ba  ghearr  an  ùin'  'n  a  dheigh  sin 

'N  uair  thàinig  sgeul  a'  bhròin, 
J^ach  fhaiceamaid  ri'r  maireann  thu 

Air  thalamh  anns  an  fheòil; 
Tha  do  chre  's  au  duslach, — 

Tha  mis'  an  so  gun  treòir, 
'Am  dhuiue  tuisleach,  euslaiuteach, 

Am  sheasamh  crom  aig  d'  fhòid. 

'Am  sheasamh  crom  a'  dearcadh 

Air  na  leachdan  'tha  mu-n  cuairt, 
Le  m'  chiabhan^Iiath  air  tanachadh, 

'S  a'  ghailionn  air  mo  shnuadh; 
Tha  'n  Aois  a'  teachd  am  fagns  dhomh, 

A'  bagradh  orm  gu  truagh, 
Le  mìle  gaoid  'us  aushocair, 

'G  am  theannadh  ris  an  uaigh. 

Chi  mì  thar  a'  mhonaidh  nd 

Air  coimhead  os  mo  chionn, 
An  duibhre  air  ua  mullaichean, 

'S  an  rionnag  a'  tighin  dlùth; 
Tha  dealt  na  h-oidhch'  a'  tèarnadh  orm, — 

Cha  leir  dhomh  nis,  fo  m'  shùil, 
Cho  uain'  's  tha  'n  fhòid  fo  'n  d'  adhlaiceadh 

An  ainnir  chaomh  's  an  iiir. 

